**KĖDAINIŲ RAJONO VIETOS VEIKLOS GRUPĖ**

**VISUOTINIO ATASKAITINIO NARIŲ SUSIRINKIMO**

**PROTOKOLAS**

2021-09-23 Nr. 23

Kėdainiai

Susirinkimas įvyko 2021 m. rugsėjo 23 d. 16 val. Mikalojaus Daukšosviešosios bibliotekos salėje,Didžiosios Rinkos aikštė5, Kėdainiai.

Susirinkimas sušauktas vadovaujantis įstatų 25 punkto („... Eilinis visuotinis narių susirinkimas šaukiamas ne rečiau kaip vieną kartą per metus. ...“) ir 26 punkto („... pranešimą apie visuotinį narių susirinkimą išsiunčia kiekvienam nariui faksu, elektroniniu paštu ne vėliau kaip prieš 10 (dešimt) kalendorinių dienų iki visuotinio narių susirinkimo dienos. ...“) nustatyta tvarka ir terminais. Organizacijos nariai apie susirinkimą buvo informuoti 2021 m. rugsėjo 3 d. išsiunčiant jiems kvietimą ir susirinkimo darbotvarkę elektroniniu paštu (Priedas 1)

Kėdainių rajono vietos veiklos grupė (toliau – Kėdainių r. VVG).

„Kėdainių rajono vietos veiklos grupės teritorijos vietos plėtros strategija 2015-2023 m.“ (toliau – VPS).

Dalyvavo 32 (trisdešimt du) iš 63 (šešiasdešimt trijų) Kėdainių r. VVG narių, iš kurių 5 (penki) su įgaliojimais. Kvorumas yra.

Dalyvių sąrašas pridedamas, 4 lapai (Priedas 2).

Susirinkimo pirmininkė  - Aušra Vaidotienė.

Susirinkimo sekretorė – Kristina Vainauskienė.

Darbotvarkė:

1. Dėl Kėdainių r. VVG veiklos ataskaitos už 2020 m. tvirtinimo.
2. Dėl Kėdainių r. VVG finansinių ataskaitų rinkinio už 2020 m. tvirtinimo.
3. Revizoriaus ataskaita.
4. Naujų narių prisistatymas.
5. Kiti einamieji klausimai.

1. SVARSTYTA: Dėl Kėdainių r. VVG veiklos ataskaitos už 2020 m. tvirtinimo.

Susirinkimo pirmininkė Aušra Vaidotienė skaidrių pagalba pristatė Kėdainių r. VVG 2020 metų veiklos ataskaitą, vykusius vietos projektų paraiškų kvietimus, apžvelgė įgyvendinamus ir įgyvendintus projektus pagal VPS priemones (Priedas 3).

Klausimų ir pastebėjimų nebuvo. Siūloma balsuoti.

BALSUOTA: „Už“ – 32 (vienbalsiai).

NUTARTA: Patvirtinti 2020 metų Kėdainių r. VVG veiklos ataskaitą.

2. SVARSTYTA: Dėl Kėdainių r. VVG finansinių ataskaitų rinkinio už 2020 m. tvirtinimo.

Susirinkimo pirmininkė Aušra Vaidotienė informavo, kad 2021 m. rugsėjo 14 d. Kėdainių rajono VVG nariams el. pašto adresais buvo išsiųsta finansininkės Vandos Poderienės parengta finansinių ataskaitų rinkinio ataskaita už 2020 m.(Priedas 4). Pranešėja Vanda Poderienė atsakė į visus klausimus.

Daugiau klausimų ir pastebėjimų nebuvo. Siūloma balsuoti.

BALSUOTA: „Už“ – 32 (vienbalsiai).

NUTARTA: Patvirtinti 2020 metų Kėdainių r. VVG finansinių ataskaitų rinkinį.

3. SVARSTYTA: Revizoriaus ataskaita.

Pranešėja revizorė Rita Borijinskienė nariams pateikė patikrinimo ataskaitą ir pateikė išvadas, kad gautos lėšos buvo panaudotos vadovaujanti vykdomų projektų sutartimis. Visos ūkinės operacijos fiksuojamos registruose, visos išlaidos yra pagrįstos juridinę galią turinčiais buhalteriniais apskaitos dokumentais.

Klausimų ir pastebėjimų nebuvo. Siūloma balsuoti.

BALSUOTA: „Už“ – 32 (vienbalsiai).

NUTARTA: Pritarti revizoriaus ataskaitai.

4. Naujų narių prisistatymas

Susirinkimo pirmininkė Aušra Vaidotienė 2020 m. informavo, kad Kėdainių r. VVG priimti nariai: Pernaravos bendruomenės centras, Gineitų kaimo bendruomenė, asociacija „Isos slėnio draugija“ ir pakvietė prisistatyti. Kėdainių rajono VVG pirmininkė naujiems nariams įteikė pažymėjimus.

5. Kiti einamieji klausimai.

5.1.Dėl Kėdainių krašto bendruomenių sąskrydžio 2022 m. organizavimo ir finansavimo.

Pranešėja Aušra Vaidotienė priminė VVG nariams, kad Kėdainių krašto bendruomenių sąskrydis 2022 metais vyks Šėtos seniūnijoje. Kasmetinių tradicinių renginių tikslas stiprinti bendruomeniškumą, pilietiškumą, skatinti savanorišką veiklą. Tradiciniai renginiai kiekvienais metais vyksta vis kitoje kaimiškoje seniūnijoje, kiekvienos seniūnijos bendruomenės pristato savo vietovės unikalumą ir išskirtinumą, tradicinius amatus ir kulinarinį paveldą. Pranešėja priminė, kad sąskrydžiai vyko Krakių, Truskavos, Vilainių, Josvainių, Gudžiūnų, Surviliškio, Pernaravos ir Pelėdnagių seniūnijų teritorijose.

Pranešėja A. Vaidotienė toliau kalbėjo, kad aktualiausias klausimas – sąskrydžio finansavimas. Jeigu teikiamas projektas pagal nacionalinę paramą kaimo bendruomenėms, reikalingas visuotinio narių susirinkimo pritarimas, 2022 metų Kėdainių krašto bendruomenių sąskrydis vyks Šėtos seniūnijos teritorijoje ir įgalioti Kėdainių rajono VVG administraciją pateikti paraišką pagal nacionalinės paramos kaimo bendruomenių veiklai taisykles, sąskrydžio veikloms finansuoti.

Klausimų ir pastebėjimų nebuvo. Siūloma balsuoti.

BALSUOTA: „už“ – 32 (vienbalsiai).

NUTARTA: Kėdainių krašto bendruomenių sąskrydis 2022 metais vyks Šėtos seniūnijos teritorijoje. Įpareigoti Kėdainių rajono VVG administraciją 2022 m. pateikti paraišką pagal nacionalinės paramos kaimo bendruomenių veiklai taisykles, sąskrydžio veikloms finansuoti.

Susirinkimo pirmininkė Aušra Vaidotienė

Susirinkimo sekretorė Kristina Vainauskienė